[{"text_idx": "#000000", "text": "Mae therapi yn lle diogel a chyfrinachol i chi edrych ar heriau eich bywyd. Mae'r sesiynau\u2019n bennaf mewn arddull therapi siarad a gwrando empathig, ond gallwn hefyd ddefnyddio dulliau creadigol fel arlunio a gwaith tafluniol, yn ogystal ag ymwybyddiaeth somatig (o\u2019r corff) a meddwlgarwch os oes angen."}, {"text_idx": "#000002", "text": "Gallwn edrych ar eich bywyd gyda'n gilydd yn ogystal ag edrych ar y berthynas therapiwtig ei hun. Trwy'r cydweithrediad hwn y credaf y gall y posibilrwydd o newid ac iacha\u0302d ddigwydd."}, {"text_idx": "#000003", "text": "Mae pobl yn dod i therapi am bob math o resymau. Gall therapi eich helpu chi i ddeall a gwneud synnwyr o'ch byd. Efallai\u2019ch bod yn ymdopi a\u0302 digwyddiad anodd neu'n teimlo nad ydych yn ymdopi o gwbl. Efallai yr hoffech chi edrych ar brofiadau'r gorffennol neu ganolbwyntio ar offer newydd i fyw mewn ffordd fwy ymgysylltiol. Gallaf roi cymorth i chi drwy'r broses hon."}, {"text_idx": "#000004", "text": "Mae fy sesiynau\u2019n cael eu harwain gynnoch chi y cleient, yn y gred mai chi yw'r arbenigwr ar eich profiad.Mae gen i brofiad o weithio gyda materion galar, colled, iselder, pryder, panig, bwlio, straen, dibyniaeth, trawma a pherthnasoedd."}, {"text_idx": "#000007", "text": "Wnes i ddod at waith cwnsela trwy ddiddordeb mewn deall mwy am natur y meddwl ac awydd i weithio mewn cysylltiad agos ag eraill."}, {"text_idx": "#000008", "text": "Mae gen i ddiddordeb mawr mewn tyfu bwyd ac yn y byd naturiol, a chredaf nad ydym ni ar waha\u0302n iddo. Rwyf hefyd yn gweld y meddwl a'r corff yn hafal yn eu deallusrwydd a'u heffaith ar ein meddylfryd."}, {"text_idx": "#000009", "text": "Rwyf wedi byw ac astudio dramor ac rwy'n mwynhau\u2019r amrywiaeth a chyffro o weld gwahanol ffyrdd o fod yn y byd, yn ogystal a\u0302 bod a\u0302 llawer o barch at draddodiadau ac iaith y wlad yma. Rwy\u2019n ymarfer meddwlgarwch a myfyrdod ers sawl blwyddyn. Mae'r holl ffactorau hyn yn llywio fy agwedd at therapi, lle mae'r opsiwn i edrych ar y berthynas rhwng eich hunan, y byd a'ch canfyddiadau."}, {"text_idx": "#000013", "text": "Mae fy null gweithredu yn integredig, dull tosturiol a chysylltiedig sy'n cyfuno therapi siarad a\u0302 dulliau creadigol, os ydech chi eisiau. Rydech chi\u2019n unigryw ac mae angen i'ch sesiynau therapi adlewyrchu hynny. Mae fy nulliau o gwnsela\u2019n cael eu harwain gan y cleient, gan fy mod yn credu mai chi yw'r arbenigwr ar eich profiadau."}, {"text_idx": "#000014", "text": "Mae fy mhrif hyfforddiant yn rhoi pwyslais ar ymgysylltiad ystyriol ag eraill a'r byd. Gan ddefnyddio empathi, gonestrwydd a pharch cadarnhaol, rwy'n creu lle tosturiol ac anfeirniadol i chi archwilio eich byd. Yn ogystal a\u0302 siarad, efallai y byddwn hefyd yn defnyddio dulliau creadigol fel arlunio, ymwybyddiaeth somatig (o\u2019r corff) ac meddwlgarwch (mindfulness) os dewiswch."}]